25. ΝΟΜΟΘΕΤ. ΔΙΑΤΑΓΜΑ υπ’ αριθ. 380 της 6/11 Απρ. 1974 (ΦΕΚ Α΄ 99) Περί παραγραφής των παραβάσεων και άρσεως των συνεπειών των προβλεπομένων υπό του υπ’ αριθ. 592/1963 Β.Δ/τος. Άρθρ.1.-1.Εξαλείφεται δια παραγραφής το αξιόποινον των υπό του υπ’ αριθ. 592/1963 Β.Δ/τος «περί κωδικοποιήσεως των ισχυουσών διατάξεων της νομοθεσίας περί εκλογής βουλευτών» (τόμ.1Α σελ. 127) εν συνδυασμώ προς τας διατάξεις του υπ’ αριθ. 9/1973 Ν.Δ/τος «περί προκηρύξεως και τρόπου διενεργείας δημοψηφίσματος επί των τροποποιήσεων του από 15 Νοεμ. 1968 Συντάγματος», (τόμ. 1 σελ. 20) προβλεπομένων εγκλημάτων των τελεσθέντων κατά ή εν σχέσει με την διενέργειαν του, βάσει της υπ’ αριθ. 67/15.6.1973 Πράξεως του Υπουργικού Συμβουλίου, Δημοψηφίσματος της 29 Ιουλ. 1973. 2.Δικογραφίαι αφορώσαι εις τα περί ων η προηγουμένη παράγραφος εγκλήματα, τίθενται εις το αρχείον δια πράξεως του αρμοδίου κατά περίπτωσιν εισαγγελέως ή δημοσίου κατηγόρου. 3.Καταδικαστικαί αποφάσεις εκδοθείσαι μέχρι της δημοσιεύσεως του παρόντος επί εγκλημάτων υπαγομένων εις την εν παρ. 1 παραγραφήν, αποβάλλουν την ισχύν των ως προς όλας αυτών τας διατάξεις, αιρομένων και των εξ αυτών διοικητικών και πάσης φύσεως συνεπειών. Επιβληθείσαι ποιναί θεωρούνται παραγεγραμμέναι, αύται δε ως και αι εκτιθείσαι ποιναί διαγράφονται αυτεπαγγέλτως εκ του ποινικού μητρώου. 4.Κατάδικοι ή προφυλακισμένοι δια τι των ως άνω εγκλημάτων, απολύονται των φυλακών, παραγγελία του αρμοδίου Εισαγγελέως Πλημμελειοδικών του τόπου της κρατήσεως αυτών. 5.Καταδικασθέντες ή προφυλακισθέντες επί τινι των εγκλημάτων τούτων δεν δικαιούνται αποζημιώσεως δια την φυλάκισιν ή προφυλάκισίν των, ουδ’ επιστροφής των, τυχόν, δια την έκτισιν της ποινής καταβληθέντων, ως και των εξόδων και τελών. Άρθρ.2.-Η ισχύς του παρόντος άρχεται από της δημοσιεύσεως αυτού δια της Εφημερίδος της Κυβερνήσεως. 